lv lv en en en ru es es ru lv fr de lt lv lv lv uz lt hu en lv lv lv hbs_lat ro sl lv lv eo lv fr de lt lv lv lv uz lt hu en lv lv lv hbs_lat ro sl hbs_lat lv lv lv lv en en ru es es ru lv hbs_lat lv lv lv lv eo lv lv lv lv lv lv lv lv lv lv lv lv lv lv es es uk lv lv lv eu lv fr lv de lt lv sl en uz lv lv lv sv sl lv lv lv lv de lv lv lv id
Bolderājas iedzīvotāji ziņo par nomaldījušos bērnu - Rīgas pašvaldības policija
Anonīmais tālrunis 67 037 555
Info tālrunis tūristiem 67 181 818
Anonīmais tālrunis 67 037 555
Info tālrunis tūristiem 67 181 818
Bolderājas iedzīvotāji ziņo par nomaldījušos bērnu
Bolderājas iedzīvotāji ziņo par nomaldījušos bērnu
10.februārī pulksten 9.52 Rīgas pašvaldības policija saņēma informāciju par kādu pirmsskolas vecuma meiteni, kura bez vecāku uzraudzības viena pati staigājot pa Bolderājas ielām. Mirkli vēlāk bērns raudādams iegājis vietējā pārtikas veikalā, kur pārdevēja viņu mēģinājusi uzrunāt un izsaukusi policiju. Apstākļu pārbaudīšanai uz notikuma vietu nosūtīta tuvākā Rīgas pašvaldības policijas Kurzemes pārvaldes autopatruļa.
Notikuma vietā ziņotāja likumsargiem skaidroja, ka neko vairāk nevarot pastāstīt, jo, katrreiz pieejot meitenei klāt, viņa aizskrējusi prom. Meitene bija tik ļoti satraukusies, ka nespēja likumsargiem nosaukt ne savu vārdu, ne uzvārdu. Vien, jautājot par viņas vecumu, bērns ar pirkstiem norādīja “četri”.
Likumsargi sazinājās ar Rīgas pašvaldības policijas videonovērošanas centra darbiniekiem, kuri nekavējoties uzsāka Bolderājas kameru ierakstu pārskatīšanu. Tajos pamanīts, ka meitene viena pati atnākusi no dzelzceļa puses.
Vienlaikus izsaukti Neatliekamās medicīniskās palīdzības dienesta darbinieki, kuri bērnu apskatīja un konstatēja, ka viņai hospitalizācija nav nepieciešama. Medicīniskās pārbaudes laikā bērns nomierinājās, taču vēl aizvien nespēja sniegt noderīgu informāciju. Tāpat operatīvie dienesti, pārskatot bērna apģērbu, ne uz vienas no birkām par apģērba izmantošanu neatrada uzrakstītu bērna vārdu un uzvārdu.
Ņemot vērā, ka vecāki policijai nebija ziņojuši par atvases pazušanu un nebija iespējams noskaidrot meitenes vārdu, uzvārdu un dzīvesvietas adresi, viens no policistiem ar viņu devās uz dzelzceļa pusi. Meitene ar pirkstiem rādīja virzienu no kurienes nākusi.
Turpinot iet meitenes norādītajā virzienā, saņemta informācija no Valsts policijas, ka pie viņiem iespējams vērsusies meitenes māte.
Pēc neilga laika sieviete atbrauca uz notikuma vietu, kur atpazina savu atvasi. Bērna māte skaidroja, ka mājās gulējusi un meita viņai nezinot aizgājusi. Pamanot, ka viņa ir pazudusi, sieviete ar automašīnu uzsākusi viņas meklēšanu. Pēc divu stundu meklēšanas sieviete vērsusies policijā, kur noskaidrots, ka bērns jau ir pie kārtības sargiem.
Notikuma vietā ieradās arī Valsts policija, kas turpināja skaidrot notikušā apstākļus.
Rīgas pašvaldības policija © 2022
Šīs tīmekļvietnes pārzinis ir Rīgas valstspilsētas pašvaldība (Rīgas pašvaldības policija, adrese: Lomonosova iela 12A, Rīga, LV-1019, elektroniskā pasta adrese: rpp@riga.lv). Lietojot šo tīmekļvietni, Jums ir iespēja pieņemt tīmekļvietnes sīkdatņu izveidošanu un iespēja attiekties no tīmekļvietnes sīkdatņu izveidošanas (ja vien Jūsu pārlūkprogramma nav iestatīta nepieņemt sīkdatnes). Jums jāņem vērā, ja atspējosiet noteikti nepieciešamās sīkdatnes, tīmekļvietne nevarēs darboties pilnvērtīgi.
Sīkdatnes šajā tīmekļvietnē var viegli akceptēt vai noraidīt, zemāk izvēloties pieņemt vai noraidīt sīkdatnes.
Papildus informācija par tīmekļvietnes veidotajām sīkdatnēm apskatāma šeit: Lasīt vairāk
Es pieņemu sīkdatnes Es noraidu sīkdatnes